CELEX: 31992R0597
Language: hr
Date: 1992-03-06
Title: Uredba Komisije (EEZ) br. 597/92 od 6. ožujka 1992. o razvrstavanju određene robe u kombiniranu nomenklaturu

02/Sv. 003
            
            
               HR
            
            
               Službeni list Europske unije
            
            
               12
            
         31992R0597
   
               L 064/13
            
            
               SLUŽBENI LIST EUROPSKE UNIJE
            
            
               06.03.1992.
            
         
      UREDBA KOMISIJE (EEZ) br. 597/92
   od 6. ožujka 1992.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je posljednji put izmijenjena Uredbom (EEZ) br. 3920/91 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi nužno donijeti mjere za razvrstavanje robe navedene u Prilogu ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također odnose na sve ostale nomenklature koje su u potpunosti ili djelomično temeljene na njoj ili kojima se istoj dodaju dodatni pododjeljci, te koje su utvrđene posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima robu opisanu u stupcu 1. tablice priložene ovoj Uredbi potrebno razvrstati pod odgovarajuće oznake KN iz stupca 2., a na temelju razloga iz stupca 3.;
   budući da Odbor za nomenklaturu nije dostavio mišljenje u roku koji je utvrdio njegov predsjednik,
   DONIJELA JE OVU UREDBU:
   Članak 1.
   Roba opisana u stupcu 1. priložene tablice razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Ova Uredba stupa na snagu 21. dan nakon objave u Službenom listu Europskih zajednica.
   
      Ova Uredba je u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. ožujka 1992.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 372, 31.12.1991., str. 36.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Pripravak koji se sastoji od pšeničnog škroba i manje količine α-amilaze (0,5 %). Udio škroba veći je od 83 %. Proizvod se koristi kao sredstvo za doradu u industriji papira.
                        
                     
            
               3809 10 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3809, 3809 10 i 3809 10 90.
            
         
               
                           2.
                        
                        
                           Spoj željezo(III)-dekstrana koji sadrži između 5 i 20 % masenog udjela željeza u prahu u vrećama od 50 kg; dostupan je također u obliku vodene otopine koja sadrži 0,5 % fenola (kao sredstva za zaštitu) u spremnicima od 10 do 200 litara.
                        
                     
            
               3913 90 80
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 5. uz Poglavlje 39. i tekstom oznaka KN 3913, 3913 90 i 3913 90 80 (vidjeti također obrazloženja uz harmonizirani sustav, tarifni broj 39.13, dio 4.).